Københavns Adresseavis, 1822-06-14
En Enke eller et midaldrend, ugift Fruentimmer med gode Anbefalinger, som kan regne og skrive og forestaae en lille Handel, kan faae fri Bopæl, Lys og Varme, i een af de behageligste Egne paa Landet. Vedkommende behage at afgive deres Adresse i en Billet mærk A., i Dybensgade 181, 2den Sal. Til Bogauctionen, som afholdes sidst i denne Maaned i Klosterstrædet Nr. 73, kan endnu dagligen indleveres hos Boghandler Reizel paa store Kjøbmagergade Nr. 1, ved Amagertorv, eller Lembær paa Auctionsstedet.